TaseƐdit lakked Muqqran mlalen deg lekar asmi i ruḥen ɣer wat yiraten daɣen mlalen tameddit n wass deg yizenqan n taddart dɣa dina i d-as tefka tettiƐad ad mlilen deg uxxam n jeddi-s, mi d-yeɣli yiḍ Muqran iserwel iman-is ɣer TasaƐdit i wakken ad yesƐeddi yids iḍ, azekka-nni Muqran lakked xalti-s uɣalen-d ɣer taddart-nsen, dɣa mi d-yesalḥaq xalti-s ɣer uxxam netta yettef abrid-is ɣer wat yiraten i wakken ad yesƐeddi kra n wussan akked taseƐdit akken kan msefhamen mi zrin tlata n wussan Muqran yuɣal-d ɣer taddart-is dɣa yemekt-ad belli yesƐa ttiƐad lakked d Faḍma imi Muqran yuɣal d afertettu yettafeg si tjeǧǧigt ɣer tayeḍ, tin deg yeƐya ad yeqqel ɣer tayeḍ, Muqran mi ixaq deg taddart iruḥ ɣer yillel yelḥaq amedakel-is SaƐid imi ula d netta yezwar ɣer din, dɣa dina i yesen Soniya timigrit ula d nettat isenta deg-s tajeǧǧigt n tayri teḍmaƐ ad d-mlilen i tikelt nniḍen di tmurt n Spaniya, ula d tibratin i as d-tura ur tent-yeɣri ara, mi d yeḥḍer tuɣalin ɣer uɣerbaz Muqqran deg ubrid i deg yettƐedi yessen Malika ula d nettat tedda deg lbabur n tɣeṭṭen am tmezwura, tesleb ɣef Muqqran eḍmaƐ ad tezweǧ yid-s, ɣer tagara Faḍma fkan-t i mawlan-is tuɣ wayeḍ, daɣen Malika tezweǧ, yeqim Muqqran weḥd-s yeɣli-d fella-s leḥzen d nnedama, ayen akken iserwet, yeqqel-as am ujenwi bu ssin yiran win yeṭṭef isazzel-as-d iḍim, dɣa yeqqar i yiman-is ccah a ṛṛay-iw ccah, rǧu lmektub-ik ad-d-yas maca yella deg wawal : Ayen terwiḍ a bnadem add-yas wass deg ara t-tectiqeḍ .